17:02 / 15.07.2017 Източник: sport.plovdiv24.bg Отпечатай Изпрати
Димитър Кузманов извоюва шестата си титла в кариерата на двойки, след като той и партньорът му Мики Янкович от Сърбия спечелиха първо място в карето на турнира "Turkey F25 Futures" в Истанбул с награден фонд 15 000 долара.
На финала успяха да победят с 6:4, 2:6, 11:9 Васко Младенов (България) и Николо Чилич (Сър). Те поведоха със 7:4 в шампионския гейм, но бяха застигнати от противника при 9:9. Две последователни точки, една от които при сервис на опонентите, им донесе първото място.
Купата от Истанбул е първа в карето за тенисиста на Локомотив (Пд) от 2015 г. Тогава той спечели три първи места, а по една бе взел през 2012 и 2014 г. За жалост Мико загуби с 4:6, 4:6 битката на сингъл за място на финала срещу уругваеца (7)Мартин Куевас и ще прибави само 8 точки към актива си за ранглистата. Кузманов остава в Истанбул поне за още седмица, за да играе в друг турнир, с награден фонд 25 000 долара.